5 avgust, chorshanba kuni Toshkent vaqti bilan soat 13:18da Tojikiston hududida kuchli zilzila yuz berdi. O‘zbekiston poytaxtida 3 ballik yer osti silkinishi sezilgan. Favqulodda vaziyatlar vazirligi Respublika seysmoprognostik monitoring markazi xabariga ko‘ra, zilzila koordinatalari: 40,2 gradus shimoliy kenglik; 70,84 gradus sharqiy uzunlik. Toshkentgacha masofa 181 kilometr janubiy-sharqiy yo‘nalishda joylashgan bo‘lib, magnituda – 5, chuqurlik – 10 kilometr. Zilzila O‘zbekistonning deyarli barcha hududlarida qayd etilgan: Toshkent: 181 km, 3 ball.   Namangan: 113 km, 4 ball.   Andijon: 143 km, 3 ball.   Farg‘ona: 83 km, 4 ball.   Guliston: 177 km, 3 ball.   Jizzax: 255 km, 3 ball.   Samarqand : 336 km, 2 ball.   Termiz: 453 km, 2 ball.   Qarshi: 458 km, 2 ball.   Navoiy: 464 km, 2 ball. Eslatib o‘tamiz, 14 iyul kuni Afg‘onistonda, 16 iyul kuni Tojikistonda yuz bergan 4,7 va 4,2 balli zilzilalar kuchi O‘zbekistonning qator viloyatlarida sezilgandi.